સરખેજ પોલીસ સ્ટેશનના કેમ્પસમાં એલસીબી વર્ષોથી કાર્યરત છે. રાત દિવસ ફરજ બજાવતા એલસીબીના પોલીસકર્મીઓને સુવિધાના અભાવના કારણે બહાર બાંકડા પર બેસી રહેવું પડે છે. એલસીબીમાં એક પોલીસ ઇન્સ્પેક્ટર, બે પોલીસ સબ ઇન્સ્પકેટર અને 40 પોલીસકર્મીઓ કામ કરે છે. એલસીબીની કચેરીમાં દસ બાય દસના ચાર રૂમ છે. જેમાં એક રૂમ પોલીસ ઇન્સ્પેક્ટરને ફાળવવામાં આવ્યો છે ત્યારે બીજા રૂમમાં આરોપીઓની બેસાડવામાં આવે છે. ત્રીજા રૂમમાં પીએસઆઇ તેમજ પીઆઇના રાઇટર અને કમ્પ્યૂટરની કામગીરી થાય છે. ત્યારે ચોથા રૂમમાં ગુનાખોરીમાં લેવાયેલો મુદ્દામાલ પડ્યો છે.